ระเบียบกรมการขนส่งทางบกระเบียบกรมการขนส่งทางบกว่าด้วยหลักเกณฑ์ วิธีการและเงื่อนไขในการอบรมและทดสอบผู้ขอรับใบอนุญาตขับรถผู้ขอต่ออายุใบอนุญาตขับรถและผู้ขอรับบัตรประจำตัวคนขับรถตามกฎหมายว่าด้วยรถยนต์ (ฉบับที่ ๕)พ.ศ. ๒๕๕๙[๑] ตามที่ได้มีระเบียบกรมการขนส่งทางบกว่าด้วยหลักเกณฑ์วิธีการ และเงื่อนไขในการอบรมและทดสอบผู้ขอรับใบอนุญาตขับรถผู้ขอต่ออายุใบอนุญาตขับรถ และผู้ขอรับบัตรประจำตัวคนขับรถตามกฎหมายว่าด้วยรถยนต์พ.ศ. ๒๕๕๔ ลงวันที่ ๒๙ มีนาคม ๒๕๕๔ และที่แก้ไขเพิ่มเติมไว้แล้ว นั้นโดยที่เป็นการสมควรแก้ไขเพิ่มเติมหลักสูตรการอบรมสำหรับผู้ขอรับใบอนุญาตขับรถยนต์ส่วนบุคคลชั่วคราวใบอนุญาตขับรถยนต์สามล้อส่วนบุคคลชั่วคราวใบอนุญาตขับรถจักรยานยนต์ส่วนบุคคลชั่วคราว ใบอนุญาตขับรถบดถนนใบอนุญาตขับรถแทรกเตอร์และใบอนุญาตขับรถใช้งานเกษตรกรรมหรือใบอนุญาตขับรถชนิดอื่นตามมาตรา ๔๓ (๙)เพื่อให้ผู้ขอรับใบอนุญาตขับรถมีความรู้ที่เป็นประโยชน์แก่การขับรถมากยิ่งขึ้นอันเป็นการเพิ่มคุณภาพของผู้ได้รับใบอนุญาตขับรถตามนโยบายของรัฐบาล อาศัยอำนาจตามความในข้อ๑๐ แห่งกฎกระทรวงกำหนดหลักเกณฑ์ วิธีการ และเงื่อนไขในการขอและการออกใบอนุญาตขับรถและการขอต่ออายุ และการอนุญาตให้ต่ออายุใบอนุญาตขับรถ พ.ศ. ๒๕๔๘ และข้อ ๘แห่งกฎกระทรวงกำหนดเครื่องแต่งกาย เครื่องหมาย ประวัติคนขับรถบัตรประจำตัวคนขับรถและการแสดงบัตรประจำตัวคนขับรถสาธารณะ รถยนต์บริการธุรกิจรถยนต์บริการทัศนาจร และรถจักรยานยนต์สาธารณะ พ.ศ. ๒๕๕๕ อธิบดีกรมการขนส่งทางบกจึงวางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบกรมการขนส่งทางบกว่าด้วยหลักเกณฑ์วิธีการ และเงื่อนไขในการอบรมและทดสอบผู้ขอรับใบอนุญาตขับรถผู้ขอต่ออายุใบอนุญาตขับรถ และผู้ขอรับบัตรประจำตัวคนขับรถตามกฎหมายว่าด้วยรถยนต์(ฉบับที่ ๕) พ.ศ. ๒๕๕๙ข้อ๒ ระเบียบนี้ให้ใช้บังคับตั้งแต่วันที่ ๑มกราคม พ.ศ. ๒๕๖๐ เป็นต้นไปข้อ๓ ให้ยกเลิกความในข้อ ๙ของระเบียบกรมการขนส่งทางบกว่าด้วยหลักเกณฑ์ วิธีการและเงื่อนไขในการอบรมและทดสอบผู้ขอรับใบอนุญาตขับรถ ผู้ขอต่ออายุใบอนุญาตขับรถ และผู้ขอรับบัตรประจำตัวคนขับรถตามกฎหมายว่าด้วยรถยนต์พ.ศ. ๒๕๕๔ ซึ่งแก้ไขเพิ่มเติมโดยระเบียบกรมการขนส่งทางบกว่าด้วยหลักเกณฑ์ วิธีการและเงื่อนไขในการอบรมและทดสอบผู้ขอรับใบอนุญาตขับรถผู้ขอต่ออายุใบอนุญาตขับรถ และผู้ขอรับบัตรประจำตัวคนขับรถตามกฎหมายว่าด้วยรถยนต์(ฉบับที่ ๔) พ.ศ. ๒๕๕๙ และให้ใช้ความต่อไปนี้แทนข้อ ๙ ผู้ขอรับใบอนุญาตขับรถยนต์ส่วนบุคคลชั่วคราวใบอนุญาตขับรถยนต์สามล้อส่วนบุคคลชั่วคราวใบอนุญาตขับรถจักรยานยนต์ส่วนบุคคลชั่วคราว ใบอนุญาตขับรถบดถนน ใบอนุญาตขับรถแทรกเตอร์และใบอนุญาตขับรถใช้งานเกษตรกรรม หรือใบอนุญาตขับรถชนิดอื่นตามมาตรา ๔๓ (๙)ต้องผ่านการอบรมตามหลักสูตรในวิชาดังต่อไปนี้ เป็นเวลาไม่น้อยกว่า ๕ ชั่วโมง(๑)กฎหมายที่เกี่ยวข้อง (กฎหมายว่าด้วยรถยนต์ กฎหมายว่าด้วยทางหลวงและกฎหมายว่าด้วยการจราจรทางบก)(๒)การขับรถอย่างปลอดภัย(๓)จิตสำนึกและมารยาทในการขับรถ(๔)ข้อปฏิบัติเมื่อเกิดเหตุฉุกเฉินและการให้ความช่วยเหลือและการปฐมพยาบาลในกรณีผู้ขอรับใบอนุญาตขับรถยนต์ส่วนบุคคลชั่วคราวใบอนุญาตขับรถจักรยานยนต์ส่วนบุคคลชั่วคราวเป็นคนต่างด้าวตามกฎหมายว่าด้วยคนเข้าเมืองและมีใบอนุญาตขับรถของรถประเภทเดียวกันกับที่ขอรับใบอนุญาตซึ่งรัฐบาลของประเทศอื่นออกให้ซึ่งยังไม่สิ้นอายุต้องผ่านการอบรมตามหลักสูตรในวิชากฎหมายว่าด้วยการจราจรทางบก การขับรถอย่างปลอดภัยจิตสำนึกและมารยาทในการขับรถและข้อปฏิบัติเมื่อเกิดเหตุฉุกเฉินและการให้ความช่วยเหลือและการปฐมพยาบาลเป็นเวลาไม่น้อยกว่า๑ ชั่วโมงข้อ๔ ให้ยกเลิกความในข้อ ๑๐/๑ของระเบียบกรมการขนส่งทางบกว่าด้วยหลักเกณฑ์ วิธีการและเงื่อนไขในการอบรมและทดสอบผู้ขอรับใบอนุญาตขับรถ ผู้ขอต่ออายุใบอนุญาตขับรถ และผู้ขอรับบัตรประจำตัวคนขับรถตามกฎหมายว่าด้วยรถยนต์พ.ศ. ๒๕๕๔ ซึ่งแก้ไขเพิ่มเติมโดยระเบียบกรมการขนส่งทางบกว่าด้วยหลักเกณฑ์ วิธีการ และเงื่อนไขในการอบรมและทดสอบผู้ขอรับใบอนุญาตขับรถผู้ขอต่ออายุใบอนุญาตขับรถ และผู้ขอรับบัตรประจำตัวคนขับรถตามกฎหมายว่าด้วยรถยนต์ (ฉบับที่๓) พ.ศ. ๒๕๕๗ และให้ใช้ความต่อไปนี้แทนข้อ ๑๐/๑ ผู้ที่ได้รับใบอนุญาตขับรถยนต์ส่วนบุคคลชั่วคราวใบอนุญาตขับรถยนต์สามล้อส่วนบุคคลชั่วคราวและใบอนุญาตขับรถจักรยานยนต์ส่วนบุคคลชั่วคราว ซึ่งใบอนุญาตขับรถเดิมสิ้นอายุเกินกว่า ๑ ปีประสงค์จะขอรับใบอนุญาตขับรถยนต์ส่วนบุคคล ใบอนุญาตขับรถยนต์สามล้อส่วนบุคคลและใบอนุญาตขับรถจักรยานยนต์ส่วนบุคคล ต้องผ่านการอบรมตามหลักสูตรในวิชาที่กำหนดตามข้อ๙ เป็นเวลาไม่น้อยกว่า ๕ ชั่วโมงข้อ๕ ให้ยกเลิกความในข้อ ๑๖ของระเบียบกรมการขนส่งทางบกว่าด้วยหลักเกณฑ์ วิธีการและเงื่อนไขในการอบรมและทดสอบผู้ขอรับใบอนุญาตขับรถ ผู้ขอต่ออายุใบอนุญาตขับรถและผู้ขอรับบัตรประจำตัวคนขับรถตามกฎหมายว่าด้วยรถยนต์ พ.ศ. ๒๕๕๔และให้ใช้ความต่อไปนี้แทนข้อ ๑๖ ผู้ขอดำเนินการเกี่ยวกับใบอนุญาตขับรถซึ่งมีหลักฐานดังระบุไว้ในภาคผนวก๑ ถือว่าได้ผ่านการอบรมความรู้ที่เกี่ยวข้องตามระเบียบนี้แล้วข้อ๖ ให้ยกเลิกภาคผนวก ๑ท้ายระเบียบกรมการขนส่งทางบกว่าด้วยหลักเกณฑ์ วิธีการและเงื่อนไขในการอบรมและทดสอบผู้ขอรับใบอนุญาตขับรถ ผู้ขอต่ออายุใบอนุญาตขับรถและผู้ขอรับบัตรประจำตัวคนขับรถตามกฎหมายว่าด้วยรถยนต์ พ.ศ. ๒๕๕๔ซึ่งแก้ไขเพิ่มเติมโดยระเบียบกรมการขนส่งทางบกว่าด้วยหลักเกณฑ์ วิธีการและเงื่อนไขในการอบรมและทดสอบผู้ขอรับใบอนุญาตขับรถ ผู้ขอต่ออายุใบอนุญาตขับรถและผู้ขอรับบัตรประจำตัวคนขับรถตามกฎหมายว่าด้วยรถยนต์ (ฉบับที่ ๔) พ.ศ. ๒๕๕๙และให้ใช้ภาคผนวก ๑ ท้ายระเบียบนี้แทนข้อ๗ ให้ยกเลิกภาคผนวก ๒ท้ายระเบียบกรมการขนส่งทางบกว่าด้วยหลักเกณฑ์ วิธีการ และเงื่อนไขในการอบรมและทดสอบผู้ขอรับใบอนุญาตขับรถ ผู้ขอต่ออายุใบอนุญาตขับรถและผู้ขอรับบัตรประจำตัวคนขับรถตามกฎหมายว่าด้วยรถยนต์ พ.ศ. ๒๕๕๔ซึ่งแก้ไขเพิ่มเติมโดยระเบียบกรมการขนส่งทางบกว่าด้วยหลักเกณฑ์ วิธีการและเงื่อนไขในการอบรมและทดสอบผู้ขอรับใบอนุญาตขับรถผู้ขอต่ออายุใบอนุญาตขับรถ และผู้ขอรับบัตรประจำตัวคนขับรถตามกฎหมายว่าด้วยรถยนต์(ฉบับที่ ๓) พ.ศ. ๒๕๕๗ และให้ใช้ภาคผนวก ๒ ท้ายระเบียบนี้แทนประกาศ ณ วันที่ ๑๘พฤศจิกายน พ.ศ. ๒๕๕๙สนิท พรหมวงษ์อธิบดีกรมการขนส่งทางบก[เอกสารแนบท้าย]๑. ภาคผนวก ๑ ผู้ขอรับใบอนุญาตขับรถหรือผู้ขอต่ออายุใบอนุญาตขับรถซึ่งมีหลักฐานประกอบคำขอตามที่กำหนดไว้แล้วแต่กรณี ถือว่าได้ผ่านการอบรมความรู้เกี่ยวกับกฎหมายที่เกี่ยวข้องการขับรถอย่างปลอดภัย จิตสำนึกและมารยาทในการขับรถและข้อปฏิบัติเมื่อเกิดเหตุฉุกเฉินและการให้ความช่วยเหลือและการปฐมพยาบาล ตามข้อ๑๖๒. ภาคผนวก ๒ ผู้ขอดำเนินการเกี่ยวกับใบอนุญาตขับรถซึ่งมีเอกสารหลักฐานที่นำมาแสดงประกอบคำขออย่างใดอย่างหนึ่งตามที่กำหนดไว้แล้วแต่กรณี ถือว่าได้ผ่านการทดสอบสมรรถภาพของร่างกาย การทดสอบข้อเขียนหรือการทดสอบขับรถทุกรายการหรือบางรายการ ตามข้อ ๓๓(ดูข้อมูลจากภาพกฎหมาย)ชนิกา/ปริยานุช/จัดทำ๕ มกราคม ๒๕๖๐ปริญสินีย์/ตรวจ๓๑ มกราคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๓๐๖ ง/หน้า ๑/๒๖ ธันวาคม ๒๕๕๙